
KRETINGOS RAJONO SAVIVALDYBĖS TARYBA

SPRENDIMAS
DĖL SIGUTĖS EŽERSKIENĖS PRIĖMIMO Į KRETINGOS RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS PAREIGAS, LAIMĖJUS KONKURSĄ

2026 m. spalio 29 d. Nr. T2- 265
Kretinga

Vadovaudamasi Lietuvos Respublikos vietos savivaldos įstatymo 15 straipsnio 2 dalies 7 punktu, 67 straipsnio 6, 8 dalimis, Lietuvos Respublikos valstybės tarnybos įstatymo 10 straipsnio 2 dalies 6 punktu, 13 straipsnio 1 dalimi, 20 straipsnio 1 ir 3 dalimis, 2 priedo „Lietuvos Respublikos įstaigų vadovų (valstybės tarnautojų) pareigybių grupės ir pareiginių algų koeficientai“ 3 punktu, Priėmimo į valstybės tarnautojo pareigas organizavimo aprašo, patvirtinto Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2024 m. sausio 3 d. nutarimo Nr. 9 redakcija), 98 punktu, Valstybės ir savivaldybių institucijų ir įstaigų vertinimo kriterijų įverčių aprašu, patvirtintu Lietuvos Respublikos Vyriausybės 2023 m. lapkričio 8 d. nutarimu Nr. 858 „Dėl valstybės ir savivaldybių institucijų ir įstaigų vertinimo kriterijų įverčių aprašo patvirtinimo“, ir atsižvelgdama į Kretingos rajono savivaldybės tarybos 2026 m. rugsėjo 15 d. sprendimą Nr. T2-237 „Dėl motyvuoto sprendimo priėmimo dėl pretendento į Kretingos rajono savivaldybės kontrolės ir audito tarnybos savivaldybės kontrolieriaus pareigas pasirinkimo“, Lietuvos Respublikos specialiųjų tyrimų tarnybos 2026-09-28 raštą Nr. 4-01-9206 bei į Sigutės Ežerskienės 2026-10-06 prašymą, Kretingos rajono savivaldybės taryba n u s p r e n d ž i a:
1. Priimti Sigutę Ežerskienę nuo 2026 m. lapkričio 4 d. į biudžetinės įstaigos Kretingos rajono savivaldybės kontrolės ir audito tarnybos savivaldybės kontrolieriaus pareigas pirmajai penkerių metų kadencijai iki 2031 m. lapkričio 3 d. įskaitytinai, laimėjus konkursą į įstaigos vadovo pareigas.
2. Nustatyti Sigutei Ežerskienei, biudžetinės įstaigos Kretingos rajono savivaldybės kontrolės ir audito tarnybos savivaldybės kontrolierei, pareiginės algos koeficientą – 2,20 baziniais dydžiais iš biudžetinei įstaigai Kretingos rajono savivaldybės kontrolės ir audito tarnybai skirtų asignavimų.
3. Įpareigoti Sigutę Ežerskienę teisės aktų nustatyta tvarka ir terminais pranešti Juridinių asmenų registrui apie įstaigos vadovo pasikeitimą.
4. Šis sprendimas gali būti skundžiamas Regionų administracinio teismo Klaipėdos rūmams (Galinio Pylimo g. 9, Klaipėdoje) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo arba įteikimo suinteresuotam asmeniui dienos.

Savivaldybės meras					Antanas Kalnius

